# UCI Women's WorldTour 2022

L'UCI Women's WorldTour 2022 fou la setena edició de la competició femenina de ciclisme de carretera més important a nivell mundial.
El calendari es compongué de 25 curses, essent la primera la Strade Bianche, celebrada a Itàlia el 5 de març, i la darrera el Tour de Romandia entre el 7 i 9 d'octubre; degut a l'anul·lació del Tour de Guangxi, previst a la Xina el 18 d'octubre. Les principals novetats respecte la temporada anterior foren el retorn del Giro d'Itàlia i la incorporació del Tour de França enlloc de La Course.
Annemiek van Vleuten (Movistar) fou la guanyadora de la classificació individual general, esdevenint la primera corredora que s'imposa per tercera vegada al circuit professional -ja havia guanyat les edicions de 2018 i 2021. La neerlandesa va guanyar quatre competicions durant la temporada, incloent el Giro i el Tour i esdevenint la primera dona que completava el doblet Giro–Tour en el mateix any.
L'italiana Elisa Longo Borghini (Trek–Segafredo) va quedar en segona posició gràcies a les cinc victòries aconseguides, incloent-hi la Paris–Roubaix i la també neerlandesa Demi Vollering (SD Worx), guanyadora de la primera edició de l'Itzulia, va quedar tercera. En total, dotze ciclistes van guanyar alguna prova i cinc van liderar el circuit en algun moment de la temporada.
Tal com era habitual, l'SD Worx va ser el millor equip de la temporada i va aconseguir el sisè guardó de les darreres set temporades. Finalment, la neerlandesa Shirin van Anrooij (Trek–Segafredo) va esdevenir la guanyadora de la classificació individual sub-23.

## Equips

Catorze equips van integrar la màxima divisió del ciclisme mundial a nivell femení, cinc més que la temporada anterior. Els nous equips foren els estatunidencs EF Education-Tibco-SVB i Human Powered Health, l'helvètic Roland Cogeas Edelweiss Squad, el neerlandès Team Jumbo-Visma i el noruec Uno-X Pro Cycling Team. D'altra banda, l'UAE Team ADQ substituí l'estructura de l'Alé BTC Ljubljana.

## Competicions

Les principals novetats de la temporada foren la incorporació del Tour de France Femmes al calendari, enlloc de La Course by Le Tour de France, i el retorn a la màxima categoria del Giro d'Italia Donne, rebaixat la temporada anterior a la categoria ProSeries a causa de problemes organitzatius. A més, aquesta temporada inclogué el debut del Tour de Romandia i la Batalla del Nord, que substituí el Ladies Tour de Noruega i la transformació de la RideLondon-Classique i la Clàssica de Sant Sebastià en curses per etapes. La prova basca també canvià de nom i passà a anomenar-se Volta al País Basc.

## Puntuació

Totes les competicions donen punts per al rànquing UCI World Femení seguint el mateix barem, tot i que les curses per etapes (2.WWT) també atorguen punts addicionals a les 10 primeres classificades de cada etapa i a la ciclista que vesteix el mallot de la classificació general.

## Classificacions

Aquestes són les classificacions: Nota: veure Barems de puntuació

### Classificació per equips

Aquesta classificació es calcula sumant els punts de les corredores de cada equip o selecció en cada cursa. Els equips amb el mateix nombre de punts es classifiquen d'acord amb la seva corredora més ben classificada individualment.

### Classificació sub-23
## Evolució de les classificacions

| Cursa | Classificació individual | Classificació per equips | Classificació sub-23 |
| Strade Bianche | Lotte Kopecky | SD Worx | Shirin van Anrooij |
| Tour de Drenthe | Lotte Kopecky | SD Worx | Pfeiffer Georgi |
| Trofeu Alfredo Binda-Comune di Cittiglio | Elisa Balsamo | SD Worx | Shirin van Anrooij |
| Classic Bruges-De Panne | Elisa Balsamo | SD Worx | Shirin van Anrooij |
| Gant-Wevelgem | Elisa Balsamo | SD Worx | Pfeiffer Georgi |
| Tour de Flandes | Elisa Balsamo | SD Worx | Pfeiffer Georgi |
| Amstel Gold Race | Elisa Balsamo | SD Worx | Shirin van Anrooij |
| Paris-Roubaix | Lotte Kopecky | SD Worx | Pfeiffer Georgi |
| Fletxa Valona | Lotte Kopecky | SD Worx | |
| Lieja-Bastogne-Lieja | Lotte Kopecky | SD Worx | |
| Itzulia | Lotte Kopecky | SD Worx | |
| Volta a Burgos | Demi Vollering | SD Worx | |
| RideLondon-Classique | Lotte Kopecky | SD Worx | |
| The Women's Tour | Lotte Kopecky | SD Worx | |
| Giro d'Itàlia | Elisa Balsamo | SD Worx | |
| Tour de France | | SD Worx | |
| Open de Suède Vårgårda TTT | | SD Worx | |
| Open de Suède Vårgårda | | SD Worx | |
| Tour d'Escandinàvia | | SD Worx | |
| Gran Premi de Plouay Bretagne | | SD Worx | |
| Holland Ladies Tour | | SD Worx | |
| Ceratizit Challenge by La Vuelta | | SD Worx | |
| Tour de Romandia | | SD Worx | |
| Final | Annemiek van Vleuten | SD Worx | Shirin van Anrooij |

## Vegeu també

* Calendari femení de l'UCI 2022

## Referències

* ↑ Almeida, Giampaolo. «UCI, svelato il calendario del Women’s WorldTour 2022: torna il Giro d’Italia e nasce il Tour de France» (en italià). cyclingpro.net, 03-06-2021. [Consulta: 1r febrer 2022].
* ↑ «Granting of six UCI Women’s WorldTour licences and registration of UCI Women’s WorldTeams, UCI WorldTeams and UCI ProTeams for the 2022 season» (en anglès). UCI. [Consulta: 1r febrer 2022].
* ↑ «UAE TEAM ADQ. SVELATI LA MAGLIA E IL ROSTER 2022» (en italià). tuttobiciweb.it, 16-12-2021. [Consulta: 1r febrer 2022].
* ↑ Jones, Amy. «Giro d'Italia Donne 2021: previa, recorrido y favoritas» (en castellà). rouleur.cc, 11-06-2021. [Consulta: 1r febrer 2022].
* ↑ «UCI Cycling Regulations - Chapter X UCI RANKINGS» (en anglès). UCI.org, 14-12-2020. [Consulta: 1r febrer 2022].
* ↑ Women's WorldTour Ranking - Results - Cycling - Road 2022